logisk-semantisk komma
Logisk-semantisk komma er et kommateringsprincip, der opdeler sætninger indholdsmæssigt, i modsætning til grammatisk komma, der opdeler sætninger efter grammatiske regler.
I Danmark blev det logisk-semantiske pausekomma afskaffet i 1996 og erstattet af nyt komma, et logisk-semantisk komma, der fulgte et fastere regelsæt. Efter politisk pres blev nyt komma og traditionelt komma i 2004 slået sammen til ét system, dog med mulighed for valgfrit at sætte eller udelade startkomma, dvs. komma foran ledsætning. Dansk Sprognævn anbefaler, at man undlader at sætte startkomma, men annoncerede i juni 2023, at anbefalingen vil blive fjernet i 5. udgave af Retskrivningsordbogen, der efter planen udkommer i slutningen af 2024.